EkBass/fiwiki-20250220-pages-articles huggingface dataset:
Jaakko Haanpää

Jaakko Petteri Haanpää (s. 30. toukokuuta 2003 Tampere) on suomalainen kamppailu-urheilija ja potkunyrkkeilyn maailmanmestari. Järvenpään Kehäkarhuja edustava Haanpää kilpailee 81-kiloisten sarjassa. Haanpään valmentajana toimii Juha Saurama vuodesta 2022. Haanpää aloitti kamppailulajit 10-vuotiaana. Potkunyrkkeilyn lisäksi hän on kilpaillut nyrkkeilyssä, hokutoryu ju-jutsussa, karatessa, brasilialaisessa jujutsussa, lukkopainissa sekä vapaaottelussa. == Saavutuksia kamppailu-urheilussa == === Potkunyrkkeiliy === : MM-kilpailut * Kultaa Portugali 2023 81 kg ;Maailman Cup: *Hopeaa Unkari 2021 71 kg K1 *Kultaa Turkki 2022 75 kg Full Contact *Pronssia Unkari 2022 75 kg Full Contact *Kultaa Itävalta 2023 81 kg Full Contact *Kultaa Italia 2023 81 kg Full Contact *Pronssia Italia 2024 81kg K1 *Hopeaa Unkari 2024 81 kg Full Contact *Kultaa Uzbekistan 2024 81 kg Full Contact ;Eurooppa Cup: * Kultaa Kroatia 2024 81 kg K1 ;PM-kilpailut: * Kultaa Norja 2022 81 kg Full Contact ;SM-kilpailut: * Kultaa Espoo 2021 71 kg K1 (A-nuoret) * Kultaa Helsinki 2022 75 kg Full Contact * Kultaa Iisalmi 2023 81 kg K1 * Kultaa Espoo 2024 81 kg K1 === Nyrkkeily === * Pronssia SM-kilpailut Espoo 2024 * Pronssia GeeBee- Turnaus Helsinki 2024 * Pronssia Tammer- Turnaus Tampere 2024 === Hokutoryu ju-jutsu === *Pronssi Turku 2017 48kg (nuoret) === Karate === * Kultaa TUL- mestaruuskisat 2017 (nuoret) === No-Gi Jujutsu === * Pronssia SM-kisat 2020 === Vapaaottelu === Art Of Fight 10 keskeytysvoitto == Vyöarvot kamppailu-/taistelulajeissa == * Hokutoryu-Jujutsu: Sininen, * Brasilialainen jujutsu: Sininen, * Kenjutsu- Koden enshinryu: Vihreä, * Potkunyrkkeily: Vihreä, * Goshindo: Vihreä, * Wadoryu-Karate: Oranssi == Lähteet == * * === Viitteet === Luokka:Suomalaiset potkunyrkkeilijät Luokka:Vuonna 2003 syntyneet Luokka:Elävät henkilöt
Fərhad Bədəlbəyli

Fərhad Şəmsi oğlu Bədəlbəyli (s. 27. joulukuuta 1947 Baku, Azerbaidžanin SNT) on azerbaidžanilainen pianisti ja säveltäjä, joka on saanut sekä Neuvostoliiton että Azerbaidžanin kansantaiteilijan arvonimet. Fərhadin isä Şəmsi Bədəlbəyli oli teatteriohjaaja ja näyttelijä. ==Lähteet== Luokka:Vuonna 1947 syntyneet Luokka:Azerbaidžanilaiset säveltäjät
Solange Sanfourche

Solange Sanfourche alias Marie-Claude (18. heinäkuuta 1922 – 12. kesäkuuta 2013) oli ranskalainen vastarintataistelija Dordognessa toisen maailmansodan aikana. Koodinimellä Marie-Claude tunnettu Sanfourche työskenteli konekirjoittajana, sihteeri-postimiehenä ja yhteyshenkilönä. Hän toimitti kirjeitä André Dufourille, joka määrättiin Dordogneen aluesihteeriksi, sitten sodan jälkeen hän oli Isèren sijainen ja Grenoblen apulaispormestari. Saksan miehityksen aikana Sanfourche-perhe piiloutui ja suojeli Périgueux'ssa kymmeniä salaisia ​​vapaustaistelijoita, joita Gestapo etsi johtaja Michaël Hambrechtin johtajaa. Heidän sijoituksensa Périgueux'hun johti ennennäkemättömiin väkivaltaisuuksiin väestöä, erityisesti Pohjois-Afrikan falangia vastaan ja muodosti Alexandre Villaplanen eli Ranskan miliisin johtaman Gestapon terrorin välineen. Joulukuussa 1945 Sanfourche meni Périgueux'ssa naimisiin Édouard Valéryn (1924–2010) kanssa, joka oli toisen maailmansodan aikaisen vastarintaliikkeen komissaari Dordognessahttps://web.archive.org/web/20211228212212/https://castellan- valery.pagesperso- orange.fr/E_valery_resistanceBR_pr.pdfhttps://www.ordredelaliberation.fr/fr/medailles?fulltext=Sanfourche+solange&items;_per_page=10&sort;_bef_combine=nom_ASC#resultats- medailleshttps://maitron.fr/spip.php?article136717. == Lähteet == Luokka:Ranskan vastarintaliikkeen henkilöt Luokka:Vuonna 1922 syntyneet Luokka:Vuonna 2013 kuolleet
Skålværin kirkko

Skålværin kirkko () on Alstahaugin kunnassa Nordlandin läänissä Norjassa sijaitseva puinen pitkäkirkko vuodelta 1889. ==Lähteet== ==Aiheesta muualla== Luokka:Norjan puukirkot Luokka:Alstahaug
Tjøttan kirkko

Tjøttan kirkko () on Alstahaugin kunnassa Nordlandin läänissä Norjassa sijaitseva kivinen pitkäkirkko vuodelta 1851. ==Lähteet== ==Aiheesta muualla== Luokka:Norjan kivikirkot Luokka:Alstahaug
Sandnessjøenin kirkko

Sandnessjøenin kirkko () on Alstahaugin kunnassa Nordlandin läänissä Norjassa sijaitseva puinen ristikirkko vuodelta 1881. ==Lähteet== ==Aiheesta muualla== Luokka:Norjan puukirkot Luokka:Alstahaug
Hökümə Qurbanova

Hökümə Abbasəli qızı Qurbanova (; 11. kesäkuuta 1913, Bakun kuvernementti, Venäjän keisarikunta – 2. marraskuuta 1988, Baku, Azerbaidžanin SNT) oli azeritaustainen neuvostoliittolainen teatteri- ja elokuvanäyttelijätär, Neuvostoliiton kansantaiteilija (1965). == Elokuvarooleja == * İnsan məskən salır (1967) * Əmək və qızılgül (1962) * Onu bağışlamaq olarmı? (1959) * Ögey ana (1958) * Bir ailə (1943) * Almaz (1936) ==Lähteet== Luokka:Vuonna 1913 syntyneet Luokka:Vuonna 1988 kuolleet Luokka:Neuvostoliittolaiset näyttelijät
Toft

Toft on taajama Brønnøyn kunnassa Nordlandin läänissä Norjassa. Taajaman pinta-ala on 0,26 neliökilometriä ja asukasluku 215 vuonna 2023. ==Lähteet== ==Aiheesta muualla== Luokka:Norjan taajamat Luokka:Brønnøy
Askvollin kirkko

Askvollin kirkko () on Askvollin kunnassa Vestlandin läänissä Norjassa sijaitseva puinen pitkäkirkko vuodelta 1863. ==Lähteet== ==Aiheesta muualla== Luokka:Norjan puukirkot Luokka:Askvoll
Vilnesin kirkko

Vilnesin kirkko () on Askvollin kunnassa Vestlandin läänissä Norjassa sijaitseva puinen pitkäkirkko vuodelta 1674. ==Lähteet== ==Aiheesta muualla== Luokka:Norjan puukirkot Luokka:Askvoll
Rustaveli-katu

Rustaveli-katu () on Georgian pääkaupunki Tbilisin pääkatu. Katu on saanut nimensä maan kansallisrunoilija Šota Rustavelin mukaan. Kadun varrella on monia hallinnollisesti ja kulttuurillisesti merkittäviä rakennuksia. ==Katu== Rustaveli-katu alkaa idässä Vapaudenaukiolta. Kadun eteläpuolella sijaitsee neuvostokaudella rakennettu Georgian parlamenttitalo. Pohjoispuolella sijaitsee Tbilisin ooppera- ja balettiteatteri ja luksushotelleja. ==Historia== Venäjän keisarikunta liitti aikaisemmin safavidien ylivallan alaisen nykyisen Georgian alueen Kartli-Kakhetin kuningaskunnan itseensä vuonna 1801 ja levitti seuraavien vuosikymmenten aikana valtaansa alueella edelleen. Georgian pääkaupunki Tbilisi eli silloinen Tiflis muistutti vielä tuolloin tyypillistä persialaista kaupunkia, minkä lisäksi se oli kärsinyt huomattavia tuhoja persialaisten käsissä vuonna 1795. Vuonna 1845 Venäjän Kaukasian varakuninkaaksi nimitetty Mihail Vorontsov päätti muuttaa kaupungin ilmettä rakennuttamalla sen uuden pääkadun. Tarkoituksena oli luoda uusi eurooppalainen metropoli. Alkujaan katu tunnettiin nimellä Golovin () aikaisemman venäläisen varakuningas Jevgeni Golovinin mukaan. Nykyisen nimensä katu sai Georgian kansallisrunoilija Šota Rustavelin mukaan vuonna 1918. Rustaveli-katu on ollut pitkään eri mielenosoitusten näyttämö. Vuonna 1956 Neuvostoliiton turvallisuusjoukot ampuivat mielenosoittajia, jotka olivat raivostuneet Nikita Hruštšovin Stalinin tuominneesta puheesta. Vuonna 1978 katu vallattiin georgialaisten vaatiessa georgian kielen aseman parantamista. Vuonna 1989 mielenosoittajia kuoli jälleen huhtikuun 9. päivän tragediassa. Neuvostoliiton romahtaessa puhkesi Georgian sisällissota ja joulukuussa 1991 Rustaveli-kadusta tuli yksi Zviad Gamsakhurdian eroon johtaneiden tapahtumien keskipisteistä. Kadun varren rakennukset etenkin sen itäosassa kärsivät huomattavia vahinkoja, joita korjattiin seuraavan vuosikymmenen ajan. Vuonna 2003 mielenosoittajia veti kadulle ruusuvallankumous, joka nosti valtaan Mikheil Saakašvilin. Hänen hallintonsa vastaiset mielenosoitukset kadulla hajotettiin vuorostaan marraskuussa 2007. Vuonna 2024 kadun täyttivät Venäjä- mielisenä pidetyn agenttilain vastustajat. ==Lähteet== Luokka:Tbilisi Luokka:Kadut
Norsk Sjømannsforbund

Norsk Sjømannsforbund (lyh. NSF; vuosina 1910–1933 Norsk Matros- og Fyrbøterunion) on norjalainen merimiesten ammattiliitto, joka kuuluu keskusjärjestö LO:hon. Se on perustettu vuonna 1910 ja sillä oli noin 11 500 jäsentä vuonna 2024. ==Kuvia== Rosenkrantzgate 15 in Oslo.jpg|Keskustoimisto Rosenkrantz’ gatella Oslossa. ==Lähteet== ==Aiheesta muualla== Luokka:Norjalaiset ammattiliitot Luokka:Norjan vesiliikenne
Unge Ferrari

Unge Ferrari (myös Stig Brenner, oik. Stig Joar Haugen; s. 2. elokuuta 1990 Hamar) on norjalainen räppäri, jonka esikoisalbumi Til mine venner ilmestyi vuonna 2015. Hän on maansa suosituimpia hip hop -artisteja ja tehnyt yhteistyötä myös ruotsalaisten muusikoiden kanssa. ==Lähteet== ==Aiheesta muualla== Luokka:Norjalaiset hip hop -artistit Luokka:Norjalaiset laulaja- lauluntekijät Luokka:Vuonna 1990 syntyneet Luokka:Elävät henkilöt
Johan Adler Salvius

Johan Adler Salvius (synt. Johan Salvius; 1590 – 24. elokuuta 1652) oli ruotsalainen vapaaherra, valtaneuvos ja diplomaatti. Hän toimi Ruotsin edustajana Westfalenin rauhanneuvotteluissa. ==Kuvia== Stockholm, Storkyrkan (Sankt Nicolai kyrka) - KMB - 16000200111795.jpg|Johan Adler Salviuksen hauta Tukholman Suurkirkossa. ==Lähteet== ==Aiheesta muualla== Luokka:Ruotsalaiset aateliset Luokka:Ruotsalaiset diplomaatit Luokka:Kolmikymmenvuotinen sota Luokka:Valtaneuvokset Luokka:Vuonna 1590 syntyneet Luokka:Vuonna 1652 kuolleet
Kike Salas

Enrique Jesús "Kike" Salas Valiente (s. 23. huhtikuuta 2002 Morón de la Frontera, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan keskuspuolustaja. == Seurajoukkueura == Salas liittyi andalusialaisseura Sevilla Fútbol Clubiin vuonna 2013 ollessaan 11-vuotias.Kike Salas, la última perla de la cantera del Sevilla FC y campeón del mundo de pádel Estadio Deportivo. Viitattu 6.8.2024. Hän teki ensiesiintymisensä seuran reservijoukkueessa 10. tammikuuta 2021 ottelussa Yeclano Deportivoa vastaan.Kike Salas debuta en 2ªB con el Sevilla Atlético Morón Información. Viitattu 6.8.2024. 27\. huhtikuuta 2021 Salas teki seuran kanssa vuoteen 2024 asti ulottuvan sopimuksen.Kike Salas, central del División de Honor, renueva hasta 2024 Sevilla FC. Viitattu 6.8.2024. Salas onnistui vakiinnuttamaan reservijoukkueessa avauskokoonpanopaikkansa nopeasti ja hänen ensimmäinen maalinsa syntyi 9. tammikuuta 2022 pelatussa ottelussa Real Balompédica Linensea vastaan. Ensiesiintymisensä edustusjoukkueessa Salas teki 10. syyskuuta 2022 vieraskentällä Espanyolia vastaan.El Sevilla 'salva' la cabeza de Julen Marca. Viitattu 6.8.2024. 31\. tammikuuta 2023 hän solmi seuran kanssa jatkosopimuksen, joka ulottui vuoteen 2026 asti. Samalla hän siirtyi loppukauden kestävällä lainasopimuksella Tenerifeen.Kike Salas signs contract extension to 2026 and moves on loan to CD Tenerife Sevilla FC. Viitattu 6.8.2024. Salas palasi lainasopimuksensa jälkeen takaisin Sevillaan ja hänet nostettiin pysyvästi edustusjoukkueeseen kokoonpanoon tammikuussa 2024.Kike Salas, con ficha del primer equipo del Sevilla FC Cadena SER. Viitattu 6.8.2024. == Lähteet == == Aiheesta muualla == * Kike Salasin tilastot Soccerway-sivustolla * Kike Salasin tilastot BDFutbol-sivustolla Luokka:Espanjalaiset jalkapalloilijat Luokka:Vuonna 2002 syntyneet Luokka:Elävät henkilöt
Härkösuo (Jyväskylä)

Härkösuo on suo Jyväskylässä Etelä-Keljon kaupunginosassa, lähellä Muuramen rajaa. Tyypiltään se on keskiosistaan nevaa (suursara- ja lyhytkorsinevaa), reunuksiltaan mäntyvaltaista rämettä ja korpea. Härkösuo muodostaa Muuramen kunnan puolella sijaitsevan Hongistonkorven kanssa 24 hehtaarin laajuisen Natura 2000 -suojelualueen. Itse suo on 17,6 hehtaarin laajuinen, josta 10,5 hehtaaria kuuluu kaupungille. Härkösuolla esiintyy suojeltavaa lapinsirppisammalta sekä kiiltosirppisammalta, jotka ovat Euroopan unionin luontodirektiivin II liitteen mukaan Suomen vastuulajeja. Kasvistoon kuuluu myös muun muassa rauhoitettu suovalkku ja punakämmekkä. Suon linnustoon kuuluu ainakin varpushaukka ja teeri, joka saattaa myös soida suolla. Härkösuon eteläosaa on ojitettu, muuten suo on säilynyt luonnontilaisena. == Lähteet == Luokka:Jyväskylän suot Luokka:Suomen Natura-alueet Luokka:Keljo (suuralue)
Antwerpenin työläisolympialaiset (yleisurheilu)

III Työläisolympialaiset ja niiden yleisurheilukilpailut järjestettiin Belgian Antwerpenissä 29. heinäkuuta - 1. elokuuta 1937. Yleisurheilun kisapaikkana oli Antwerpenin olympiastadion, jossa oli järjestetty jo vuoden 1920 kesäolympialaiset. Kisapäiviä oli neljä. == Mitalistit == Laji Kultaa Aika / tulos Hopeaa Aika / tulos Pronssia Aika / tulos 100 m Alpo Savolainen 10,9 Pjotr Golovkin 11,0 Gustav Hansen 200 m Robert Ljuko 22,9 Alpo Savolainen 23,6 R.Durand 23,8 400 m Sverre Ødegård 51,3 Jacquet 52,3 Orla Larsen 52,3 800 m Yves Robigou 2.00,3 Pratmarso 2.00,8 Kolin 2.07,6 1 500 m Rauni Salmi 4.10,9 Vilho Hellén 4.11,0 Arvid Børresen 4.11,3 5 000 m Serafim Snamenski 15.23,3 Valto Salmi 15.25,8 Kauko Nurmi 15.28,8 10 000 m Esko Tikkanen 31.51,6 Väinö Peltomäki 32.10,9 Jaime Fernandez 32.11,0 110 m aidat Väinö Lehtinen 16,1 Ernst Gasser 16,6 Jiri Szebinovsky 16,6 400 m aidat E.Bernhardsgrütter 57,7 Erkki Virta 58,0 Tauno Heliö 58,9 25 000 m Tauno Mustonen 1.26.11,4 Ville Saarinen 1.26.21 Blanc 1.26.51 Korkeushyppy Odd Benjaminsen 183 Väinö Lehtinen 180 Alf Kleppe 180 Seiväshyppy Nikolai Ozolin 420 Paavo Martelius 390 Vilho Tuomi 340 Pituushyppy Väinö Lehtonen 7,12 Pjotr Golovkin 6,91 Artturi Karttu 6,63 Kolmiloikka Väinö Lehtonen 14,64 Jussi Tammi 14,22 Artturi Karttu 13,89 Kuulantyöntö Voitto Elo 14,68 Sergei Ljahov 14,42 Kalle Hagman 13,75 Kiekonheitto Sergei Ljahov 44,20 Alf Kleppe 43,03 Rudolf Aarsnes 41,96 Keihäänheitto Erkki Autonen 64,36 Tapio Rautavaara 63,92 Eino Mattila 59,55 Viisiottelu Alf Kleppe 2943 Erkki Autonen 2842 Toivo Lehto 2637 Kymmenottelu Ernst Bühlmann 6039 Aleksandr Demin 5937 Ernst Gasser 5689 4 x 100 metrin viesti Norja 44,8 Ranska 45,8 Sveitsi 45,9 4 x 400 metrin viesti Norja 3.32,0 Suomi 3.35,2 Ranska 3.37,2 ===Lähteet=== Luokka:Työläisolympialaiset Luokka:Vuoden 1937 yleisurheilu Luokka:Belgian yleisurheilu
Məmməd Araz

Məmməd İnfil oğlu Araz (ent. İbrahimov; 14. lokakuuta 1933 Nahitševanin ASNT – 1. joulukuuta 2004 Baku) oli neuvosto-azerbaidžanilainen runoilija ja toimittaja. Arazille myönnettiin kansantaiteiljan arvonimi. Vuonna 2013 presidentti İlham Əliyev teki virallisen julistuksen Arazin 80-vuotisjuhlan kunniaksi. == Tunnettuja runoja == * Azərbaycan – dünyam mənim * Vətən mənə oğul desə * Məndən ötdü, qardaşıma dəydi * Mənim Naxçıvanım * Ata ocağı * Ana yurdum, hər daşına üz qoyum * Üç oğul anası * Araz axır * Mən də insan oldum * Paslı qılınc * Əsgər qəbri * Atamın kitabı ==Lähteet== Luokka:Vuonna 1933 syntyneet Luokka:Vuonna 2004 kuolleet Luokka:Azerbaidžanilaiset runoilijat Luokka:Neuvostoliittolaiset runoilijat
Konvergenssiliike

Konvergenssiliike eli lähentymisliike tarkoittaa erilaisten jumalanpalvelusperinteiden lähentymistä ja sulautumista toistensa kanssa. Kirkkokuntien erilaisten taustojen ja jumalanpalvelusperinteiden vuoksi liikkeellä on useita määritteleviä piirteitä. Konvergenssiliike pyrkii lähentämään erityisesti evankelista, karismaattista ja liturgista perinnettä. Keskeinen ominaispiirre on keskittyminen seurakuntien ja kirkkojen yhtenäisyyteen, joka perustuu seurakuntien tarkoitukseen. Konvergenssiliikettä on määritellyt myös sen keskittyminen alkuseurakuntaan ja apostoliseen auktoriteettiin. Konvergenssiliikkeelle ominaista on myös erilaisten jumalanpalvelusperinteiden arvon tunnustaminen. Liike on käyttänyt spontaanin ja karismaattisen jumalanpalvelustyylin ohella myös liturgista muotoa käyttämällä yhteistä rukouskirjaa ja korostanut sakramentteja. Konvergenssiliike on vedonnut eri kirkkoihin ja yli kirkkokuntien rajojen. Konvergenssiliikettä ei tule sekoittaa ekumeeniseen liikkeeseen. Molemmissa liikkeissä on yhtäläisyyksiä kuitenkin siinä, että ne näkevät arvoa kirkkokuntien eri palvelu- ja jumalanpalvelustavoissa. == Historia == Konvergenssiliike alkoi ja sai suurimman vaikutuksensa 1900-luvun loppupuolella, erityisesti 1980- ja 1990-luvuilla. Liike ei syntynyt niinkään erityisten tapahtumien tuloksensa vaan tunnustuskuntien välisen suuntauksen kautta. Liike sai alkunsa kun erilaiset evankelista, karismaattista ja liturgista taustaa edustavat kirkot pyrkivät yhdistämään erilaisia jumalnpalvelusmuotoja. Kun eri seurakunnat ja kirkot ryhtyivät vuorovaikutukseen muiden samanmielisten seurakuntien ja kirkkojen kanssa, liikkeen voimakkuus ja vaikutus kasvoi. == Vaikutukset == Konvergenssiliikkeellä on ollut merkittävä vaikutus kristinusko kannalta, sillä se on synnyttänyt vuorovaikutusta perinteisesti erillään toimivien kirkkokuntien välillä. Liike on vaikuttanut moniin seurakuntiin ja kirkkoihin erityisesti niiden jumalanpalvelustapojen osalta. Konvergenssiliikkeen julkaisuilla on ollut suuri vaikutus liikkeen sisäiseen elämään ja kasvuun. Eräs tärkeimmistä liikkeeseen vaikuttaneista kirjoista on Robert Webberin vuonna 1985 kirjoittama Evangelicals on the Canterbury Trail: Why Evangelicals Are Attracted to the Liturgical Church. Webber kirjoitti myös useita muita kirjoja. Myös Richard Lovelacen artikkeli The Three Streams, One River?", on ollut vaikutusvaltainen liikkeen kannalta. == Katso myös == * Ekumenia * Ekumeeninen liike * Liturginen liike * Korkeakirkollisuus * Karismaattinen episkopaalinen kirkko * Peter Halldorf == Lähteet == *
Simon Ward

Simon Ward (16. lokakuuta 1941 Beckenham, Kent – 20. heinäkuuta 2012 Taunton, Somerset) oli brittiläinen teatteri- ja elokuvanäyttelijä. Wardin tunnetuin elokuvarooli oli pääosa Winston Churchillistä kertovassa elämäkertaelokuvassa Nuori seikkailija (1972). Hän sai roolista parhaan miespääosan ja vuoden lupaavimman tulokkaan Bafta-palkintoehdokkuudet.. Hän esitti pääosaa myös James Herriotin romaaniin perustuvassa televisioelokuvassa Kaikenkarvaiset ystäväni (1974). Autokauppiasperheessä Kentin kreivikunnassa varttunut Simon Ward kiinnostui näyttelemisestä jo lapsena ja oli perustamassa lontoolaiseen Alleyn's School -kouluunsa vuonna 1956 nuorten teatteriryhmää, josta sittemmin tuli tunnettu National Youth Theatre. Vuonna 1961 Ward aloitti opinnot Royal Academy of Dramatic Art -teatterikoulussa. Menestyksekkään teatteri- ja elokuvauran katkaisi vuonna 1987 ilmeisesti yöllisen katuväkivallan aiheuttama kallonmurtuma ja sitä seuranneet useat aivoleikkaukset, joista Ward kuitenkin toipui vielä työkuntoon mutta kärsi loppuelämänsä veritaudista nimeltä polysytemia. ==Elokuvarooleja== *Nuori seikkailija (Young Winston, 1972) – Winston Churchill *Kreivi Dracula (Dracula, 1973) *Muskettisoturien seikkailut (The Three Musketeers, 1973) – Buckingham *Hitler: Viimeiset kymmenen päivää (Hitler: The Last Ten Days, 1973) *Vihan nimissä (Children of Rage, 1973) *Kaikenkarvaiset ystäväni (All Creatures Great and Small, 1974) *Kuolema etupenkillä (Deadly Strangers, 1974) – Stephen Slade *Lentoässät / Ilmojen ässät (Aces High, 1976) *Terrori 2000 (Holocaust 2000, 1977) *La Sabina (1979) *Verilöyly aamunkoitteessa (Zulu Dawn, 1979) *Koodi xx (Double X. The Name Of The Game, 1991) ==Lähteet== == Aiheesta muualla == * Luokka:Englantilaiset näyttelijät Luokka:Vuonna 1941 syntyneet Luokka:Vuonna 2012 kuolleet
Pahat keijut

Pahat keijut () on vuonna 2027 ensi-iltansa saava tietokoneanimoitu musikaalielokuva, jonka on ohjannut Megan Nicole Dong. Luokka:Vuoden 2027 elokuvat Luokka:Yhdysvaltalaiset animaatioelokuvat Luokka:Yhdysvaltalaiset elokuvamusikaalit Luokka:Warner Brosin elokuvat
Chongqing IFS T1

Chongqing IFS T1 () on Chongqingissa Kiinassa sijaitseva 316 metriä korkea, 63-kerroksinen pilvenpiirtäjä. Tornin rakentaminen aloitettiin vuonna 2012, ja se valmistui 2016. Rakennuksessa on hotelli ja toimistotiloja. Rakennus on osa Chongqing International Finance Square -rakennuskokonaisuutta. == Lähteet == Luokka:Chongqingin pilvenpiirtäjät Luokka:Chongqingin toimistorakennukset Luokka:Chongqingin hotellit
Nuori seikkailija

Nuori seikkailija (tv-esityksessä Nuori Winston, engl. Young Winston) on Richard Attenborough’n ohjaama brittiläis-yhdysvaltalainen elämäkertaelokuva Britannian entisen pääministerin Winston Churchillin nuoruusvuosista. Vuonna 1972 ensi-iltansa saaneen elokuvan pääosaa näyttelee nuori englantilainen teatterinäyttelijä Simon Ward ensimmäisessä elokuvaroolissaan, ja Churchillin vanhempien rooleissa ovat Robert Shaw ja Anne Bancroft. ==Juoni== Vuonna 1897 nuori Churchill toimii sotakirjeenvaihtajana Intiassa ja kirjoittaa kokemuksistaan kirjan, joka herättää närkästystä siirtomaata hallitsevan brittiupseeriston keskuudessa. Churchillin yläluokkaiset vanhemmat ryhtyvät edistämään poikansa poliittista uraa. Nuori Winston osallistuu Sudanissa Omdurmanin taisteluihin 1898 ja tulee sitten vangituksi Etelä-Afrikassa keskellä toista buurisotaa. Hän onnistuu pakenemaan kotimaahansa, jossa hänet otetaan vastaan suurena sankarina. ==Vastaanotto== Nuori seikkailija oli Oscar-ehdokkaana käsikirjoituksesta, lavastuksesta ja puvustuksesta. Bafta- palkintogaalassa se voitti puvustussarjan tuotuaan ehdokkuuden myös viidessä muussa kategoriassa. Näihin kuului Simon Wardin ehdokkuus sekä parhaan miespääosan että vuoden lupaavimman tulokkaan sarjoissa. Helsingin Sanomien Mikael Fränti kirjoitti elokuvan televisioesityksen alla sen olevan mallikas ja kiinnostava historiallinen draama ja suuren valtiomiehen uraa hyvin taustoittava elämäkertatarina. ==Lähteet== Luokka:Vuoden 1972 brittiläiset elokuvat Luokka:Elämäkertaelokuvat Luokka:Richard Attenborough'n ohjaamat elokuvat Luokka:Winston Churchill
Ilian valtionyliopisto

Ilian valtionyliopisto () on georgialainen yliopisto. Se perustettiin vuonna 2006, kun kuusi pienempää akateemista instituuttia yhdistyivät yhdeksi yliopistoksi. Opiskelijoita yliopistossa on yli 15 000 ja henkilökuntaa noin 1200. Hallinnollisesti yliopisto jakautuu neljään tiedekuntaan: * humanistinen tiedekunta * lääke- ja luonnontieteellinen tiedekunta * talouden, tekniikan ja pedagokiikan tiedekunta * oikeustieteellinen tiedekunta == Lähteet == Luokka:Georgian yliopistot ja korkeakoulut
Armenian kansallissankari

Armenian kansallissankari () on armenialainen kunnianosoitus, joka perustettiin 22. huhtikuuta 1994. Tittelin yhteydessä henkilölle myönnetään myös isänmaan ritarikunnan tunnukset. Ensimmäinen tunnustuksen saaja oli katolikos Vazgen I. Kansallissankarin titteli, sekä sen mukana tuleva isänmaan ritarikunnan tunnukset, on Armenian korkein mahdollinen kunnianosoitus. Sitä myönnetään tunnustuksena poikkeuksellisista ja kansallisesti merkittävistä teoista valtion hyväksi muun muassa maanpuolustuksen ja kansallisten arvojen saralla. Isänmaan ritarikunnassa on vain yksi luokka: * kansallissankari == Lähteet == Luokka:Armenian kunniamerkit
City Point

City Point on New Yorkin Brooklynillä, Yhdysvalloissa sijaitseva kolmen pilvenpiirtäjän muodostama rakennuskokonaisuus. Sen korkein rakennus on 220 metriä korkea Brooklyn Point. Kaksi muuta ovat 157 metriä korkea City Point Tower II ja 110 metriä korkea City Point Tower I. Kaikki rakennukset on tarkoitettu asuinkäyttöön. == Lähteet == Luokka:Brooklynin pilvenpiirtäjät
The Blue Nile

The Blue Nile oli skotlantilainen yhtye, jonka muodostivat Paul Buchanan (s. 16. huhtikuuta 1956), Robert Bell ja Paul Joseph ("PJ") Moore . Kolmikko tapasi opiskellessaan Glasgowin yliopistossa 1970- ja 80-lukujen taitteessa. Yhtyeen debyyttisingle I Love This Life ilmestyi vuonna 1981, ja sen debyyttialbumi A Walk Across the Rooftops vuonna 1984. Tyylilajiksi oli muotoutunut romanttinen sophisti-pop: The Blue Nile vältteli rockin ja uuden aallon yleisempiä kliseitä syntetisaattori- ja rumpukonepohjaisilla sovituksilla, puhtaasti soivalla funkmaisella kitaralla, Buchananin korkealla lauluäänellä, jousisovituksilla ja keskitempoisilla sekä hitailla kappaleilla. Esikoisalbumilta löytyi myös yksi yhtyeen tunnetuimmiksi muodostuneista biiseistä, Tinseltown in the Rain. The Blue Nilen kolmikko oli luonteeltaan perfektionistinen ja maltillinen perinteisten urapyrkimysten sijaan. Kakkosalbumi Hats ilmestyi vasta vuonna 1989. Se on muodostunut kenties yhtyeen arvostetuimmaksi albumiksi, The Downtown Lightsin ollessa albumin tunnetuin kappale. Yhtye päätyi myös soittamaan ensimmäiset keikkansa, esiintyen sekä Britanniassa että Yhdysvalloissa vuosina 1990-91. Kolmosalbumi Peace at Last (1996) oli paikoitellen vähemmän syntetisoitu, osaa kappaleista kuljetti kosketinten sijaan akustinen kitara. Yhtyeen viimeiseksi jäänyt albumi High ilmestyi vuonna 2004. The Blue Nilen jäsenten välit olivat tässä vaiheessa paikoin tulehtuneet, Paul Joseph Mooren jättäessä bändin. Buchanan ja Bell keikkailivat kiertuemuusikoiden kanssa High:n puitteissa vuosina 2006-2008, käyttäen keikoilla nimeä "Paul Buchanan sings the songs of The Blue Nile". Paul Buchanan julkaisi sooloalbuminsa Mid Air vuonna 2012, sen sisältäessä riisuttuja ja lyhyehköjä pianokappaleita. Yhtyeen musiikkia ovat kehuneet muut arvostetut muusikot, kuten Peter Gabriel, Rickie Lee Jones, Phil Collins ja The 1975 -yhtyeen Matty Healy. The Blue Nile teki Jonesin kanssa lyhyen aikaa yhteistyötä. Paul Buchanan on puolestaan soolourallaan laulanut mm. Peter Gabrielin OVO -projektissa. ==Diskografia== ===Studioalbumit=== (Suluissa sijoitus Ison-Britannian albumilistalla) * A Walk Across the Rooftops (1984; UK #80) * Hats (1989; UK #12) * Peace at Last (1996; UK #13) * High (2004; UK #10) ===Singlet=== *1981 I Love This Life *1984 Stay *1984 Tinseltown in the Rain *1989 The Downtown Lights *1990 Headlights on the Parade *1991 Saturday Night *1996 Happiness *2004 I Would Never *2004 She Saw the World ===Paul Buchananin sooloalbumi=== * Mid Air (2012, UK #14) ==Lähteet== Luokka:Skotlantilaiset yhtyeet Luokka:Brittiläiset elektronisen musiikin yhtyeet Luokka:Brittiläiset popyhtyeet‎ Luokka:Brittiläiset uuden aallon yhtyeet
Syvännekissahait

Syvännekissahait (Pentanchidae) on luomihaikaloihin kuuluva rustokalaheimo. Lajeja elää syvissä vesissä kaikissa valtamerissä. Heimon lajit luettiin aiemmin kuuluviksi kissahaihin. == Lajit ja anatomia == Syvännekissahaihin kuuluu 11 tai 12 sukua ja ainakin 110 lajia. Heimon lajit voivat kasvaa 30–90 cm pitkiksi. Ruumiinrakenteeltaan ne ovat usein hoikkia ja virtaviivaisia. Selkäeviä on kaksi ja peräevä epäsymmetrinen. Syvännekissahailla ei ole kallossa silmien yläpuolella harjannetta, mikä erottaa ne kissahaista. ==Levinneisyys ja elintavat == Syvännekissahailajeja elää niin Atlantissa, Intian valtameressä kuin Tyynessämeressäkin. Ne liikkuvat useimmiten 200–2 200 metrin syvyydessä merenpinnasta. Heimon lajien ravintoa ovat kalat, pääjalkaiset ja äyriäiset. Muutamat syvännekissahait synnyttävät eläviä poikasia, mutta suurin osa lajeista laskee munakotelon koralleihin. ==Lähteet== Luokka:Hait
Nilsiän helluntaiseurakunta

Nilsiän helluntaiseurakunta on Kuopion Nilsiällä toimiva helluntaiseurakunta. Seurakunta on perustettu vuonna 1995. Seurakunnan toimitilat sijaitsevat Nilsiän keskustassa Nilsiäntiellä. Seurakunnan toimintaan kuuluvat viikoittaiset jumalanpalvelukset ja rukouskokoukset. Seurakunta tukee myös maakunnallista koulutyötä. == Historia == Helluntaiherätys saapui Nilsiään jo 1930-luvulla. Nilsiän helluntailaiset kuuluivat aluksi rukouspiirinä Kuopion helluntaiseurakunnan ja vuosina 1976–1995 Siilinjärven helluntaiseurakunnan alaisuuteen. Nilsiän helluntailaisten rukoushuone valmistui syksyllä 1987 ja itsenäinen paikallisseurakunta perustettiin vuoden 1995 alussa. == Katso myös == * Uskonto Kuopiossa * Luettelo Suomen helluntaiseurakunnista * Helluntaiherätys Suomessa * Kuopion helluntaiseurakunta == Lähteet == Luokka:Nilsiä Luokka:Kuopion seurakunnat Luokka:Suomen helluntaiseurakunnat
Pielaveden helluntaiseurakunta

Pielaveden helluntaiseurakunta on Pielavedellä toimiva helluntaiseurakunta. Seurakunta on perustettu vuonna 1965. Seurakunnan toimitilat sijaitsevat Pielaveden keskustassa Puustellintiellä. Seurakunnan toimintaan kuuluvat sanan ja rukouksen iltojen ja ehtoolliskokousten lisäksi lapsi- ja nuorisotyö, Israel-tilaisuudet, raamattupiiri, ystäväpiiri, työttömien ja eläkeväen ruokailut, lähetyskirpputori sekä lähetystyö. == Historia == Helluntaiherätys saapui Pielaveden Vaaraslahteen jo 1920-luvulla. Vaaraslahteen perustettiin rukouspiiri 1930-luvun vaihteessa ja Pielaveden helluntaiseurakunta perustettiin vuonna 1965. Edellisten tilojen ahtauden vuoksi seurakunta ryhtyi rakentamaan toimitiloja vuonna 1984. Uuden toimitilan kokoussaliin mahtuu 170 henkilöä ja rakennuksen on suunnitellut arkkitehti Pertti Pakkala. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Pielavesi Luokka:Suomen helluntaiseurakunnat
Rautalammin helluntaiseurakunta

Rautalammin helluntaiseurakunta on Rautalammilla toimiva helluntaiseurakunta. Seurakunta on perustettu vuonna 1952. Seurakunnan toimitilat sijaitsevat Rautalammin keskustassa Mäkitiellä. Seurakunnan toimintaan kuuluvat jumalanpalvelusten lisäksi lapsi- ja nuoristyö, hoitokotivierailut, kristillinen alkoholisti- ja narkomaanityö sekä lähetystyö Intiaan ja Karjalaan. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Rautalampi Luokka:Suomen helluntaiseurakunnat
Rautavaaran helluntaiseurakunta

Rautavaaran helluntaiseurakunta on Rautavaaralla toimiva helluntaiseurakunta. Seurakunta on perustettu vuonna 1959. Seurakunnan toimitilat sijaitsevat Rautavaaran keskustassa Savontiellä osoitteessa Savontie 4. Seurakunta kuuluu Suomen Helluntaikirkko-nimiseen kirkkokuntaan. Seurakunnan toimintaan kuuluvat sunnuntaisten jumalanpalvelusten lisäksi Raamatun opetus, perjantaisin nuorisokahvila Cafe Life, lähetystyö, maanantaisin, keskiviikkoisin ja perjantaisin kello 10-15 palveleva kirpputori, myyjäiset, leirit, pyhäkoulu, kaiken kansan ruokailut sekä kirjallisuus- ja musiikkimyynti tilaisuuksien yhteydessä. Diakonia on vahvasti laajentunut viime vuosina. Ostokortteja jaetaan vuorokuukausin Rautavaaran evankelisluterilaisen diakoniapalvelun kanssa. Seurakunta on mukana Hyvällä sydämellä- hankkeessa. Seurakunta järjestää myös lauluvierailuja hoito- ja hoivakodeissa. Niin ikään työharjoittelu ja terapityötoiminta sekä evankeliointipalvelut kuuluvat seurakunnan työmuotoihin == Historia == Helluntaiherätyksen ohella Rautavaaralla on pitkään vaikuttaneet useat eri herätyskristilliset suuntaukset. Helluntailainen Saimi Timonen oli yksi enismmäisistä Rautavaaralla vierailleista evankelistoista. Albin Roininen toi seurat 1930-luvulla Nurmesniemelle. Vuonna 1945 Rautavaaralle saapui puhujamatkalle saapui Viljam Kuosmanen ja Paavo Riekkinen, jonka seurauksena Rautavaaraalla järjestettiin kastetilaisuus. Rautavaaran helluntailaiset toimivat aluksi Kuopion helluntaiseurakunnan yhteydessä itsenäistyen paikallisseurakunnaksi tammikuussa 1959. Sodan jälkeen useat helluntailaiset julistajat kiersivät Rautavaaralla. Tilaisuuksia järjestettiin kahviloissa, työväentalolla, kunnantalolla ja valistustalo Tapiolassa. 1950-luvulla sai alkunsa myös seurakunnan lapsityö. 1950-luvulla työn keskustana toimi myös Karmitsan talo ja vuosikymmenen aikaan uskoon tuli useita kymmeniä henkilöitä. Muutaman vuosikymmenen aikana seurakunnan jäsenmäärä kasvoi yli 100 henkeen ja työ laajentui viiden pitäjän alueelle. Helluntaiseurakunta sai omat tilat vuonna 1965. Rukoushuonerakennusta laajennettiin ja peruskorjattiin jokaisella vuosikymmenellä. Vuonna 2007 seurakunta hankki uudet tilat vuonna 1990 valmistuneesta virastotalosta. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Rautavaara Luokka:Suomen helluntaiseurakunnat
Sonkajärven helluntaiseurakunta

Sonkajärven helluntaiseurakunta on Sonkajärvellä toimiva helluntaiseurakunta. Seurakunta on perustettu vuonna 1971. Seurakunnan toimitilat sijaitsevat Sonkajärven keskustassa Lyseotiellä. Seurakunta järjestää rukous-, lähetys-, evankelioimis-, päivä- ja ehtoollistilaisuuksia. Lisäksi toimintamuotoihin kuuluvat lastentapahtumat, pyhäkoulu ja lukuhetkiä lapsille seurakunnan tilaisuuksissa. Seurakunta tekee yhteistyötä paikallisten toimijoiden kanssa. Vuonna 2011 seurakunta aloitti kirpputoritoiminnan Sonkajärvellä. Kirpputorin tuotolla seurakunta tukee lähetystyötä. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Sonkajärvi Luokka:Suomen helluntaiseurakunnat
Vesannon helluntaiseurakunta

Vesannon helluntaiseurakunta on Vesannolla toimiva helluntaiseurakunta. Seurakunta on perustettu vuonna 1951. Seurakunnan toimitilat sijaitsevat Vesannon keskustassa Paavonpolulla. Seurakunnan toimintaan kuuluu jumalanpalvelusten ja sanan ja rukouksen iltojen lisäksi lapsi- ja nuorisotyö, teetupatoiminta sekä lähetystyö Avainmedian kautta. == Historia == Helluntaiherätys saapui Vesannolle ensimmäistä kertaa 1910- ja 1920-luvulla, jolloin Vesannolla vierailivat muun muassa Maikki Snellman, Helena Halinen ja Pekka Brofeldt. Helluntaiherätyksen vaikutus vakiintui Vesannolla ennen sotia erityisesti Oinaskylässä. Aluksi vesantolaiset liittyivät Viitasaaren helluntaiseurakuntaan ja seurakunta toimi Viitasaaren alaisena rukouspiirinä. Vesannon helluntaiseurakunta järjestäytyi itsenäiseksi paikallisseurakunnaksi 5. elokuuta 1951 Peippolan Ahveniskylällä. Seurakunnan oma rukoushuone hankittiin vuonna 1984 Terveystieltä. Rakennus remontoitiin seurakunann toimitilaksi ja työntekijöiden asunnoksi. Rukoushuone vihittiin käyttöön kesäkuussa 1985 ja se palveli seurakuntaa vuoteen 2007 saakka, jolloin seurakunta muutti uusiin tiloihin Paavonpolun varrelle. == Katso myös == * Luettelo Suomen helluntaiseurakunnista * Helluntaiherätys Suomessa == Lähteet == Luokka:Vesanto Luokka:Suomen helluntaiseurakunnat
Bandana (albumi)

Bandana on yhdysvaltalaisen rap-artisti Freddie Gibbsin sekä tuottaja Madlibin toinen yhteisalbumi, joka julkaistiin 28. kesäkuuta 2019 ESGN:n, Keep Cool Recordsin, Madlib Invazionin ja RCA Recordsin kautta. Albumi on jatkoa Gibbsin ja Madlibin ylistetylle Piñatalle (2014). Albumilla vierailevat Pusha T, Killer Mike, Anderson .Paak, Yasiin Bey ja Black Thought. Freddie Gibbs pitää albumia ”manifestina” ja on kertonut kirjoittaneensa ison osan albumin lyriikoista ollessaan vangittuna. Hänen lyriikoitaan albumilla ollaan kuvailtu ”kyynisyyden ja empatian välillä kiertelyksi”. Päivä albumin julkaisun jälkeen Madlib kertoi X:ssä tehneensä albumin kappaleiden taustat käyttäen ainoastaan iPadia. Albumi sai erittäin positiivisen vastaanoton ilmestyessään, ja se debytoi Billboardin 200 -listalla sijalla 21. Vuonna 2022 Rolling Stone listasi Bandanan kaikkien aikojen 197. parhaaksi hip hop -albumiksi. == Kappaleet == # Obrigado – 0:29 # Freestyle Shit – 2:28 # Half Manne Half Cocaine – 3:12 # Crime Pays – 3:02 # Massage Seats – 2:26 # Palmolive – 4:05 (feat. Pusha T, Killer Mike) # Fake Names – 3:44 # Flat Tummy Tea – 2:34 # Situations – 3:48 # Giannis – 3:18 (feat. Anderson .Paak) # Practice – 2:54 # Cataracts – 3:39 # Gat Damn – 2:50 # Education – 4:22 (feat. Yasiin Bey, Black Thought) # Soul Right – 3:26 == Lähteet == Luokka:Vuoden 2019 albumit Luokka:Yhdysvaltalaiset hip hop -albumit
Perhoset (elokuva)

Perhoset on Jenni Toivoniemen ohjaama ja Anna Brotkinin käsikirjoittama suomalainen komediaelokuva, joka tuli ensi-iltaan syyskuussa 2024. Elokuvan pääosia näyttelevät Aksa Korttila, Jani Volanen ja Leea Klemola. Elokuva sijoittuu yhteen kesäviikonloppuun äkkipikaisen elinkeinoministerin (Klemola) maakuntamatkalle Seinäjoella, jossa mikään ei mene suunnitelmien mukaan. Perhoset on komedia aikuisuutta etsivästä tyttärestä (Korttila) ja sitä viimeiseen asti välttelevästä isästä (Volanen). Elokuvan tuottaja on Miia Haavisto Tekele Productionista ja sen levittää ja markkinoi SF Studios. ==Lähteet== ==Aiheesta muualla== * Perhoset-elokuvan traileri Youtubessa. Luokka:Vuoden 2024 suomalaiset elokuvat Luokka:Suomalaiset komediaelokuvat
Portamento

Portamento tarkoittaa liukua sävelkorkeudesta toiseen. Termiä on käytetty 1600-luvulta lähtien laulussa mutta myös jousisoittimilla. Portamento eroaa glissandosta siinä, että portamentossa ei yritetä saada kuuluviin välisäveliä. == Lähteet == Luokka:Nuottikirjoitus Luokka:Musiikkitermit
Jalkapallo kesäolympialaisissa 2024 – miesten turnaus

Miesten jalkapalloturnaus Pariisin olympialaisissa 2024 pelataan 24. heinäkuuta – 9. elokuuta 2024. == Lähteet == Miesten turnaus
Oiva (ravintola)

Ravintola Oiva (1960- ja 1970-luvulla Bistro, 1980-luvulla Kallion Oiva Bistro), on Helsingin Kalliossa 1930-luvulta alkaen toiminut ravintola. Nykyiseen osoitteeseensa Porthaninkatu 5:een Kolmannen linjan kulmassa se muutti 1941, kun uusi rakennus valmistui. Oiva on tullut koko Suomessa tunnetuksi Juha Vainion sanoituksesta laulussa ”Kolmatta linjaa takaisin”, jossa lauletaan: ”Saa Oivan portsari lantin, jonka velkaa jäin...” ==Historiaa== Alkuperäisen Oivan perusti J. A. Koivulaakso nykyistä pohjoisemmaksi, Kolmannen ja Neljännen linjan välissä sijainneeseen puutaloon. Kun nykyinen toimitalo valmistui 1941, Oiva muutti sen varta vasten ravintolaksi suunniteltuihin katutason tiloihin. Ravintoloitsija Koivulaakso kuoli 1955, ja hänen leskensä myi Oivan ravintolassa työskennelleille Ruotsalaisen pariskunnalle. Oivan kolmannet omistajat olivat konditorioillaan menestyneet Lempi ja Heikki Hildén, jotka ostivat paikan 1960-luvun puolivälissä ja muuttivat sen nimen vuonna 1967 ranskalaistyyliseksi Bistroksi. Ravintolan erikoisuudeksi tuli liharuokien noutopöytä, ”seisova paistipöytä”, jossa hääräili ravintolapäällikkö Hjördis Sundvall. Keskiviikko- ja lauantai-iltaisin Bistro toimi tanssiravintolana, esiintyjänä usein Asser Fagerströmin trio. Elokuussa 1971 ravintola laajeni viereisen lihakaupan tiloihin, jonne perustettiin baari. Hildénit alkoivat laajentaa ravintolaketjuaan niin, että vuonna 1974 siihen kuuluivat myös Bankett Hildén ja Pam-Pam Kluuvissa, Riemukaari (ent. Falerno) Punavuoressa ja Piratti Lauttasaaressa Lähteinä myös Hildén-ravintoloiden työpaikkailmoituksia 1970-luvun alun Helsingin Sanomissa.. Kauppaneuvos Heikki Hildénin kuoltua Lempi Hildén myi kesällä 1974 viisi ravintolaansa Fazerin ja Nestlén omistamalle Go-Inn -yhtiölle. Vuonna 1977 Go-Inn remontoi Oivan pöytiintarjoiluravintolasta itsepalveluun painottuvaksi ja ruokatarjonnassa avokeittiöön, lounaisiin ja pizzoihin panostavaksi. Vuonna 1982 Kantaravintolat osti Go-Inniltä Bistron, Pam-Pamin ja Esplanadin puiston Happy Daysin,Sivu 81. ja Bistron nimeksi tuli Kallion Oiva Bistro. Ravintola menestyi hyvin läpi 1980-luvun, kunnes iski Suomen 1990-luvun alun lama. Vuonna 2006 nimi palautettiin alkuperäiseksi Oivaksi, ja vuonna 2011 ravintolan osti sen päällikkönä toiminut Johanna Rönkkö puolisoineen. ==Oiva tänään== Nykyisin Oiva toimii arkisin lounasravintolana, ja iltaisin kortteliravintolana. Iltaisin ruokaa tarjoillaan tiistaista lauantaihin. Ravintolassa on usein iltaohjelmaa, kuten karaokea, kaikille esiintyjille avoimia open stage -iltoja ja bingoa. Lounaspöytänsä ansiosta Oiva äänestettiin Helsingin Uutisten lukijakyselyssä vuonna 2024 kaupungin parhaaksi buffet-ravintolaksi. Se sai 309 ääntä 1618:n annetun äänen kokonaismäärästä. Sitä ennen ravintola on palkittu kahdesti Suomen parhaana brunssipaikkana. ==Lähteet== ==Aiheesta muualla== *Ravintola Oivan verkkosivusto Luokka:Ravintolat Helsingissä Luokka:Kallio
Tauno Mustonen

Tauno Mustonen (13. elokuuta 1908 Rääkkylä – 2. maaliskuuta 1940 Viipuri) oli suomalainen kestävyysjuoksija. 1930-luvulla Mustonen oli Työväen Urheiluliiton nimekkäimpiä 25 000 metrin ja maratonin juoksija. Hän voitti muun muassa Antwerpenin työläisolympialaisten 25 000 metrin kilpailun vuonna 1937. Mustonen kaatui talvisodan loppuvaiheessa. Tauno Mustonen kilpaili TUL:n alaisessa Helsingin Kisa-Tovereissa. Hänen päämatkojaan olivat pitkät ratamatkat ja myöhemmin 25 000 metrin maantiejuoksut ja maratonit. Parhaaksi ratajuoksuvuodeksi muodostui kausi 1937. Samana vuonna hän edusti Suomea Antwerpenin työläisolympialaisissa heinäkuun lopulla 1937 ja voitti 25 000 metrin juoksun. Vuoden 1939 lokakuussa Mustonen juoksi seuraavan vuoden Helsingin olympialaisten maratonradalla vuoden parhaan suomalaisajan 2.36.51, joka oli vuoden 1939 maailmantilastossa 17:ksi paras. Siviilityössään Mustonen toimi Dallapé-orkesterin autonkuljettajana ja järjestysmiehenä. Lisäksi hän hieroi sekä urheilijoita että Dallapén muusikkoja. Talvisodassa Mustonen kuului helsinkiläiseen Ässä-rykmenttiin, joka taisteli Karjalankannaksella. Hän haavoittui joulukuussa 1939, mutta toipui ja palasi rintamalle joukko- osastoonsa. Hän kaatui konekiväärisuihkuun perääntymisvaiheessa maaliskuun alussa 1940 Viipurissa. == Lähteet == Luokka:Suomalaiset kestävyysjuoksijat Luokka:Työläisolympialaisten voittajat Luokka:Suomalaiset toisessa maailmansodassa kaatuneet Luokka:Vuonna 1908 syntyneet Luokka:Vuonna 1940 kuolleet
Hippolyte Le Bas

Louis Hippolyte Le Bas tai Lebas (1782–1867) oli ranskalainen arkkitehti. Hänen päätyönsä on Notre-Dame de Loretten kirkko Pariisissa (1824). Hän tuli 1840 École des beaux-artsiin professoriksi ja johti samalla Pariisin huomattavinta ateljeeta, jonka oppilaita olivat muun muassa veljekset Henri ja Théodore Labrouste ja Charles Garnier.Tietosanakirja 1909, osa 11, Hakusana: Le Bas, Louis Hippolyte ==Lähteet== ==Aiheesta muualla== Luokka:Ranskalaiset taiteilijat Luokka:Vuonna 1782 syntyneet Luokka:Vuonna 1867 kuolleet
Tverrelvdalen

Tverrelvdalen on taajama Alattion kunnassa Finnmarkin läänissä Norjassa. Taajaman pinta-ala on 0,4 neliökilometriä ja asukasluku 457 vuonna 2023. ==Lähteet== Luokka:Alattio Luokka:Norjan taajamat
Rafsbotn

Rafsbotn (, kveeniksi Rässivuono) on taajama Alattion kunnassa Finnmarkin läänissä Norjassa. Taajaman pinta-ala on 0,4 neliökilometriä ja asukasluku 456 vuonna 2023. ==Lähteet== Luokka:Alattio Luokka:Norjan taajamat
Amtmannsnes

Amtmannsnes on taajama Alattion kunnassa Finnmarkin läänissä Norjassa. Taajaman pinta-ala on 0,24 neliökilometriä ja asukasluku 436 vuonna 2023. ==Lähteet== Luokka:Alattio Luokka:Norjan taajamat
Talvik

Talvik eli Talmulahti on taajama Alattion kunnassa Finnmarkin läänissä Norjassa. Taajaman pinta-ala on 0,4 neliökilometriä ja asukasluku 291 vuonna 2023. Vuosina 1863–1964 Talvik oli itsenäinen kunta. Alueella on juoksusaven takia jatkuva maanvyöryn vaara; kesäkuussa 2020 maanvyöry vei mukanaan kahdeksan rakennusta. ==Lähteet== Luokka:Alattio Luokka:Norjan entiset kunnat Luokka:Norjan taajamat
Askin kirkko

Askin kirkko () on Askøyn kunnassa Vestlandin läänissä Norjassa sijaitseva puinen pitkäkirkko vuodelta 1908. ==Lähteet== ==Aiheesta muualla== Luokka:Norjan puukirkot Luokka:Askøy
Herdlan kirkko

Herdlan kirkko () on Askøyn kunnassa Vestlandin läänissä Norjassa sijaitseva kivinen pitkäkirkko vuodelta 1863. ==Lähteet== ==Aiheesta muualla== Luokka:Norjan kivikirkot Luokka:Askøy
Bhakti Tirtha Swami

Bhakti Tirtha Swami (25. helmikuuta 1950 Cleveland, Ohio – 2005) oli yhdysvaltalainen Krishna-liikkeen johtohahmo.His Holiness Bhakti Tirtha Swami Princeton University, viitattu 6.8.2024 HH Bhakti Tirtha Swami ISKCON Desire Tree, viitattu 6.8.2024 Bhakti Tirtha Swamin alkuperäinen nimi oli John Edwin Favors, ja hänellä oli kristillinen tausta. Hän aloitti opiskelun Princetonin yliopistossa vuonna 1968 yhtenä ensimmäisistä sinne laajamittaisesti hyväksytyistä afroamerikkalaisista opiskelijoista. Hän opiskeli psykologiaa ja afroamerikkalaisuuden tutkimusta. Bhakti Tirtha Swami osallistui aktiivisesti kansalaisoikeusliikkeen toimintaan. Hän nousi Southern Christian Leadership Conferencen nuorisojaoksen johtoon ja ajoi aktiivisesti Third World Centerin (myöhemmin Carl A. Fields Center) yliopistoon perustamisen (1972) asiaa. Opiskeluaikanaan Bhakti Tirtha Swami otti käyttöönsä nimen Tshombe Abdul. Valmistuttuaan hänet initioitiin vaishnava-perinteeseen ja hänelle annettiin nimi Ghanashyam Das. Vuonna 1979 Bhakti Tirtha Swami sai munkkina sannyasa- arvon. Tällöin hän sai nimen, jolla hänet vastaisuudessa tunnettiin. Bhakti Tirtha Swami valittiin Krishna-liikkeen hallintoelinkomission jäseneksi vuonna 1982, ja hän oli vuodesta 1985 saakka initioiva hengellinen mestari. Bhakti Tirtha Swami oli yksi ensimmäisistä afroamerikkalaisista hinduguruista maailmassa. Hän oli julkinen puhuja ja tuottelias kirjoittaja. Hän matkusteli opettamassa Amerikassa, Euroopassa, entisen Neuvostoliiton alueella, Afrikassa ja Aasiassa. Kuulijoiden joukossa oli Nelson Mandela. Vuonna 1990 Bhakti Tirtha Swami sai tunnustukseksi humanitaarisesta ja hengellisestä työstään nigerialaisen Okpe-kuningaskunnan kunniaylipäällikön arvon. Luentojen pitämisen lisäksi hän osallistui televisio- ja radio-ohjelmiin sekä uskontokuntien välisiin konferensseihin. Bhakti Tirtha Swami kuoli melanoomaan vuonna 2005. Hän oli lisäksi kärsinyt diabeteksesta. == Lähteet == Luokka:Yhdysvaltalaiset uskonnolliset johtajat Luokka:Hindulaiset gurut Luokka:Krishna-liike Luokka:Vuonna 1950 syntyneet Luokka:Vuonna 2005 kuolleet
Tveitin kirkko (Askøy)

Tveitin kirkko () on Askøyn kunnassa Vestlandin läänissä Norjassa sijaitseva puinen pitkäkirkko alun perin vuodelta 1957. Se kävi liian pieneksi, ja samalle paikalle rakennettiin suurempi rakennus, joka vihittiin käyttöön vuonna 2017. ==Lähteet== ==Aiheesta muualla== Luokka:Norjan puukirkot Luokka:Askøy
Erdalin kirkko

Erdalin kirkko () on Askøyn kunnassa Vestlandin läänissä Norjassa sijaitseva kivikirkko vuodelta 2006. ==Kuvia== Alter Erdal.jpg|Alttari ==Lähteet== ==Aiheesta muualla== Luokka:Norjan kivikirkot Luokka:Askøy
Strusshamnin kirkko

Strusshamnin kirkko () on Askøyn kunnassa Vestlandin läänissä Norjassa sijaitseva betonikirkko vuodelta 1969. ==Kuvia== Strusshamn kirke T263 01 0456.jpg|Vanha Strusshamnin kirkko, joka paloi vuonna 1966. ==Lähteet== ==Aiheesta muualla== Luokka:Norjan kivikirkot Luokka:Askøy
Skolenes landsforbund

Skolenes landsforbund (lyh. SL; ) on norjalainen opetushenkilökunnan ammattiliitto, joka kuuluu keskusjärjestö LO:hon ja Education Internationaliin. Se on perustettu vuonna 1982 ja sillä oli noin 7 600 jäsentä vuonna 2021. ==Lähteet== ==Aiheesta muualla== Luokka:Norjalaiset ammattiliitot Luokka:Norjan koulutus
Armenian eurooppalainen yliopisto

Armenian eurooppalainen yliopisto (, ) on Jerevanissa sijaitseva yliopisto, joka perustettiin vuonna 2001. Yliopistolla on sivukampuksia myös Gjumrissa, Vanadzorissa, Idževanissa, Gavarissa ja Kapanissa. Yliopisto kerää lukukausimaksuja, jotka vaihtelevat 450 000–1 080 000 dramin välillä. Vuonna 2017 yliopiston rehtorina aloitti Heghine Bišarjan, joka on aiemmin istunut kansanedustajana Armenian kansalliskokouksessa. == Lähteet == Luokka:Armenian yliopistot ja korkeakoulut
Heidi Alexander

Heidi Alexander (s. huhtikuu 1975) on brittiläinen työväenpuolueen poliitikko.Heidi Alexander UK Parliament, viitattu 6.8.2024 Heidi ALEXANDER personal appointments Gov.uk, viitattu 6.8.2024 Alexander istui Yhdistyneen kuningaskunnan alahuoneessa vuosina 2010–2018 ja tuli valituksi sinne uudelleen vuonna 2024. 8\. heinäkuuta 2024 hänet nimitettiin Starmerin hallituksen apulaisoikeusministeriksi.Heidi Alexander MP Gov.uk, viitattu 6.8.2024 Alexander on lisäksi toiminut muun muassa Lontoon liikenteestä vastanneena varapormestarina. Hän valmistui Durhamin yliopistossa. Hän suoritti kandidaatin tutkinnon maantieteessä ja sai maisterin arvon eurooppalaisessa kaupunki- ja aluekehityksessä.Heidi Alexander (Past staff) London City Hall, viitattu 6.8.2024 == Lähteet == Luokka:Yhdistyneen kuningaskunnan työväenpuolueen poliitikot Luokka:Yhdistyneen kuningaskunnan ministerit Luokka:Yhdistyneen kuningaskunnan alahuoneen jäsenet Luokka:Vuonna 1975 syntyneet Luokka:Elävät henkilöt
Domus Arctica -säätiö

Domus Arctica -säätiö (DAS) on Rovaniemellä toimiva opiskelija-asuntoja rakennuttava, omistava, ylläpitävä ja vuokraava yleishyödyllinen säätiö. Säätiöllä on noin 680 yksiötä, 350 kaksiota ja 620 soluasuntoa. Säätiö perustettiin vuonna 1969, ja sen perustajat olivat Rovaniemen kaupunki, Työkeskus Rovalan kannatusyhdistys ja Rovaniemen Naiskotiteollisuuskoulun kannatusyhdistys. == Kohteet == === Anninportti === * DAS Anninportti A * DAS Anninportti B * DAS Anninportti C * DAS Anninportti D * DAS Anninportti E === Asemarinne === * DAS I * DAS II * DAS III * DAS IV * DAS V * DAS VI === Kuntotie === * DAS VII * DAS VIII * DAS IX * DAS X === Rantavitikka === * DAS Aapo * DAS Eero * DAS Juhani * DAS Kelo * DAS Kirstinkoto * DAS Kota * DAS Laavu * DAS Lauri * DAS Lukkari * DAS Männistö * DAS Nili * DAS Simeoni * DAS Timo * DAS Tuomas * DAS Venla === Rovala === * DAS Rovala == Lähteet == Luokka:Suomalaiset säätiöt Luokka:Suomen opiskelija-asunnot Luokka:Rovaniemi